PROGRAM ŠVK BB OKTÓBER 2024
2024-10-01 - 2024-10-31

PROGRAM LHM OKTÓBER 2024
2024-10-01 - 2024-10-31 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
https://svkbb.eu/wp-content/uploads/2024/10/mes24oktober.jpg

Denník učiteľky – zákulisie materskej školy ako ho nepoznáte
2024-10-16 17:00 - 19:00 (Europe/Bratislava) | Malá sála
Milí naši čitatelia,
srdečne vás a vašich známych (i neznámych) pozývame na besedu s autorkou Michaelou Vargovou – budeme sa rozprávať o jej knihe Denník učiteľky. Ak vás zaujíma zákulisie materskej školy, v stredu 16. októbra o 17.00 h sa dozviete plno zaujímavostí. Skúsenosti pedagogičky a riaditeľky MŠ sprostredkúva práve táto výnimočná a milá kniha. S láskavým nadhľadom a štipkou humoru vás prevedie každodennými zážitkami s drobcami a ich rodičmi, ponúka pohľad na mnoho reálnych situácií z oblasti výchovy, vzdelávania detí, ale aj riadenia materskej školy, či riešenia problémov rôzneho druhu. Dá sa využiť aj ako zbierka príkladov každodenných situácií pri štúdiu pedagogiky, ale aj ako denník pre rodičov, ktorých zaujíma, ako ich ratolesti trávia v škôlke čas.
Dátum: 16. október 2024
Čas: 17.00 h
Miestnosť konania: Malá sála na 2. poschodí

Život musí mať cveng/podujatia pri príležitosti 150. výročia narodenia Jozefa Gregora Tajovského
2024-10-18 - 2024-10-19 | Spoločenská sála
https://svkbb.eu/wp-content/uploads/2024/10/pozvanka-Tajovsky.jpg

Dotyky s vedou - Prínos CERN-u pre svet a Slovensko
2024-10-23 16:30 - 18:00 | Spoločenská sála
Štátna vedecká knižnica v Banskej Bystrici pozýva v rámci cyklu Dotyky s vedou na stretnutie s
Prof. RNDr. Branislavom Sitárom, DrSc. – špičkovým slovenským jadrovým fyzikom.
Téma : Prínos CERN-u pre svet a Slovensko
23. októbra 2025, 16. 30 hod.
Štátna vedecká knižnica v Banskej Bystrici, Spoločenská sála ( 1. poschodie)
Lazovná 9, Banská Bystica
Vstup na podujatie voľný.

PROGRAM MÚZEA NA JESENNÉ PRÁZDNINY
2024-10-29 - 2024-10-31 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika

PROGRAM LHM NOVEMBER 2024
2024-11-01 - 2024-11-30 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika

PROGRAM ŠVK BB NOVEMBER 2024
2024-11-01 - 2024-11-30
plagát – november 2024

ZAOSTRENÉ NA MUZIKÁL
2024-11-04 10:00 - 2024-12-20 17:00 | Hudobné átrium
Preneste sa do éry slávnych filmových muzikálov, spoznajte pôsobivé príbehy romantických hudobných komédií a drám, akými sú Hello, Dolly!, Singin´in the Rain, Funny Girl, My Fair Lady, Holiday Inn, West Side Story, Mary Poppins, Cabaret, Moulin Rouge!, Jesus Christ Superstar, Hair, Pomáda, Rebelové a ďalšie. Čakajú vás scény plné skvelých tanečných a speváckych výkonov s Fredom Astairom, Bingom Crosby, Barbrou Streisand, Louisom Armstrongom, Lizou Minnelli a ďalšími. Audiovizuálna výstava s bohatou ponukou filmových projekcií priblíži svet muzikálov zvukom, obrazom i písmom.
Organizovaným skupinám odporúčame rezerváciu termínu:
hudobneatrium@svkbb.eu 048/4710744

Zmysly a cit v kultúre čínskych likérov
2024-11-04 17:00 - 19:00 | Spoločenská sála
Centrum Window of Shanghai v Štátnej vedeckej knižnici v Banskej Bystrici a Konfuciov inštitút pre obchod pri Univerzite Mateja Bela v Banskej Bystrici Vás srdečne pozývajú na podujatie s názvom:
Zmysly a cit v kultúre čínskych likérov
Čína má dlhú tradíciu výroby silných likérov z obilnín, napríklad z ryže. Nie je to však len alkoholický nápoj. Je to nevyhnutnosť čínskej kultúry. Na tomto podujatí sa oboznámite nielen s niektorými typickými postupmi výroby čínskych likérov a ochutnáte ich, ale získate poznatky o čínskej kultúre, ktorá stojí za týmto nápojom.
Prednáška sa bude konať dňa 4. 11. 2024, o 17.00 h, v spoločenskej sále v Štátnej vedeckej knižnici v Banskej Bystrici. (1. poschodie)
Prednášajúci: Pán Jianwei Wang, riaditeľ Konfuciovho inštitútu pre obchod pri UMB.
Prednáška bude v anglickom jazyku a zároveň bude tlmočená do slovenčiny.
Určené pre účastníkov nad 18 rokov.
Viac informácií nájdete na priloženom plagáte.
Tešíme sa na Vás.

Siedma generácia – beseda s autorkou Gabrielou Korimovou Pánisovou
2024-11-08 17:00 - 19:00
Kaviareň Poetika v spolupráci so Štátnou vedeckou knižnicou v Banskej Bystrici organizuje besedu o knihe Siedma generácia s autorkou Gabrielou Korimovou Pánisovou.
Historické udalosti spred storočí, rodová kliatba a nerovné spojenie dvoch rodín sú vyrozprávané v príbehu, ktorý upúta nielen prelínaním dejových línií, ale aj presahom beletristického rozprávania do histórie. Reálne prostredie 20. storočia autorka plynulo prepája s minulosťou a ponúka tu svoj pohľad na vlastnú rodovú históriu. Kniha Siedma generácia môže byť inšpiráciou pre mnohých, ktorí túžia prebádať dejiny a zároveň sa chcú nechať strhnúť príbehom.
Pozývame vás na nezabudnuteľné stretnutie v kaviarni Poetika! Pridajte sa k nám na čítanie a diskusiu v útulnom prostredí, kde kniha, káva a koláč vytvoria dokonalú harmóniu.
8. 11. 2024 o 17.00h Kaviareň POETIKA, Lazovná 16, Banská Bystrica (oproti ŠVK BB)

Kde si sa vydala, tam si mlieko pýtaj
2024-11-15 16:00 - 18:00 | Spoločenská sála
Beseda s autorkou Júliou Marcinovou o jej knihe Kde si sa vydala, tam si mlieko pýtaj
Milí naši čitatelia, žiaci a študenti,
srdečne vás a pozývame na besedu s autorkou a etnografičkou PhDr. Júliou Marcinovou, PhD. – budeme sa rozprávať o jej knihe Kde si sa vydala, tam si mlieko pýtaj. Táto výnimočná kniha mapuje históriu jej rodiny. V románe vystupujú osoby, ktoré svoj život v obci Poluvsie – Rajecké Teplice naozaj prežili a viacerí ho žijú doteraz. Román napísaný na základe skutočných udalostí sa odohráva v rokoch 1860 až 1944 v Poluvsí, ktoré je dnes časťou Rajeckých Teplíc. Rozpráva príbeh rodiny naprieč generáciami tak, ako sa skutočne stal: bez prikrášlenia, bez zjemnenia, s drsnosťou dedinského prostredia, ale aj s vľúdnosťou obyčajného človeka. Život bol voči hlavným protagonistom neraz neúprosný, no napriek tomu nás silným príbehom sprevádza odpustenie, odvaha a pokora.
Dátum: 15. november 2024 (piatok)
Čas: 16.00 h
Miestnosť konania: Spoločenská sála na 1. poschodí

Anton Anderle - podujatie pri príležitosti 80. výročia narodenia
2024-11-20 16:00 - 19:30
Anton Anderle – podujatie pri príležitosti 80. výročia narodenia banskobystrického ľudového bábkara

Kreativita pre radosť
2024-11-21 09:00 - 12:00 | Malá sála
Milé tvorivé duše,
o.z. Pro Bibliothecae vďaka finančnej podpore Nadácie Pontis organizuje v spolupráci s našou knižnicou workshop kreatívnych techník, ktorý sa uskutoční 21. 11. 2024 o 9.00 h v Malej sále ŠVK BB. Ak máte chuť vyzdobiť si vianočnú ozdobu na stromček v podobe perníčka (nie pečeného), prihláste sa do 31. 10. 2024 na email: jana.vranova@svkbb.eu, tel. 048/4710753.

Literárne a hudobné večery - doc. Mgr. art. Peter Špilák PhD., ArtD
2024-11-21 16:00 - 18:00 | Domov múz

Pozvánka na dernisáž výstavy
2024-11-27 16:00 - 18:00 | Galéria v podkroví
Vážení a milí návštevníci,
radi by sme Vás pozvali na slávnostné ukončenie výstavy Viera, veda, umenie: Jozef Murgaš z Tajova do Wilkes-Barre, ktorú pripravilo naše múzeum zo svojich zbierok a zo zbierok múzeí a galérií i súkromných majiteľov na Slovensku.
Výstava v unikátnej podobe sprístupnila doteraz nezverejnené výtvarné diela Jozefa Murgaša a priniesla málo známe poznatky ako výsledok dlhoročného výskumu. Doteraz sa teší značnému záujmu zo strany verejnosti.
Súčasťou slávnostného ukončenia výstavy bude komentovaná prehliadka výstavy a tiež uvítanie do života publikácie Katalóg výtvarných diel Jozefa Murgaša.

Srdečne Vás všetkých pozývame.

PROGRAM LHM DECEMBER 2024
2024-12-01 - 2024-12-31

Ako sa (ne)buduje sen
2024-12-09 09:00 - 13:00 | Spoločenská sála
Milí naši čitatelia a priaznivci. Pozývame vás na besedu s autorom knihy Ako sa (ne)buduje sen, Róbertom Beutelhauserom, 9. decembra 2024 hneď v dvoch stretnutiach – o 9.00h a 11.00h.
Máte radi sériu Naše hrôzyplné dejiny z vydavateľstva Slovart? Prívetivým, neraz aj vtipným a ľahkým spôsobom približuje dôležité udalosti v dejinách Slovenska, ktoré by ste si mali zapamätať, ak chcete v škole na dejepise hviezdiť. Táto najnovšia kniha stručne spomína významné udalosti v rokoch 1945 až 1990. Keď sa v roku 1945 skončila vojna, celý svet bol presvedčený, že ľudstvo sa počas šiestich rokov veľmi veľa naučilo a nastáva obdobie, keď sa štáty budú rešpektovať, politici budú konflikty riešiť dohodami a ľudia budú k sebe lepší. Aká bola realita? Vojaci sa ešte nestačili ani vrátiť domov a politici už rozdelil svet na dva tábory – socialistický a kapitalistický, medzi ktorými sa začala takzvaná studená vojna. Vojna síce bez bojových frontov, no plná nenávisti, hrozieb a strachu… A pretože súčasťou sveta je i Slovensko, v tejto časti našej hrôzyplnej histórie okrem toho, že si priblížime všetko dôležité, čo sa udialo na našom území v druhej polovici 20. storočia, zároveň zistíme, ako sa skončil jeden sen. Sen o lepšej, spravodlivejšej spoločnosti, v ktorej sú si všetci rovní.
Keďže autor príde medzi nás, môžete sa ho rovno pýtať na všetko podstatné, čo vás zaujíma. Tešíme sa na vás!

PREZENTÁCIA KNIHY - PRÍBEH ZVANÝ SKIALPINIZMUS
2024-12-12 17:00 - 19:00 | Malá sála
Prijmite pozvanie na prezentáciu novej knihy „Príbeh zvaný skialpinizmus“ a stretnutie s jej autorom, jedným z najväčších odborníkov na skialpinizmus Stanislavom Melekom. Beseda sa uskutoční 12. decembra 2024 o 17.00 hod. v malej sále ŠVK na 2. poschodí.

Johann Strauss ml. NETOPIER - Beseda
2024-12-17 16:00 - 17:30 | Hudobné átrium
Beseda s režisérom Petrom Oravcom a dramaturgičkou Alžbetou Lukáčovou k premiére jednej z najslávnejších operiet rakúskeho hudobného skladateľa, „kráľa valčíkov“ Johanna Straussa ml., v Štátnej opere v Banskej Bystrici. Na besede zaznejú aj hudobné ukážky v podaní sólistov.
VSTUP VOĽNÝ!
Miesto konania: Hudobné átrium
Kontakt: hudobneatrium@svkbb.eu 048/4710744

Čitateľský klub Cesta do fantázie
2024-12-18
Drahý čitateľ,
miluješ knihy a chceš sa o nich rozprávať s podobne zameranými priateľmi? Alebo len hľadáš inšpiráciu a skôr si chceš otvoriť obzory v čítaní? Prídeš do kníhkupectva, či knižnice a nevieš si spomedzi tej záplavy kníh vybrať? Prípadne nečítaš vôbec, lebo si nenašiel tú pravú knihu, ale chceš začať? Zaujal ťa svet komiksov? Alebo ťa baví radšej počúvať audioknihy? Sme tu pre teba v každom prípade.
Prihlás sa do Čitateľského klubu Cesta do fantázie, ktorý vzniká v rámci projektu Kultúra pre školy. Ponúkame ti možnosť čítať nové knihy, spoznať podobne zameraných knihomoľov, stretnúť sa so spisovateľmi, diskutovať o zaujímavých témach v prívetivom prostredí našej knižnice v centra mesta Banská Bystrica. Cesta do fantázie je určená pre deti a mládež, pre žiakov na II. stupni ZŠ a pre stredoškolákov, čiže vo vekovom rozmedzí približne 12 až 18 rokov (+/- rok-dva nezaváži). Klub sa bude stretávať pravidelne koncom mesiaca v tretí, alebo štvrtý týždeň v strede týždňa, v Štátnej vedeckej knižnici v Banskej Bystrici na Lazovnej 9 v Banskej Bystrici. V prípade záujmu sa dátumy a časy upravia podľa potrieb členov.
A práve preto poprosím o vyplnenie nasledujúceho dotazníka, ktorý poslúži aj ako prihláška. Prihlásiť sa bude dať okrem toho aj telefonicky, emailom, alebo aj osobne u nás v ŠVK. U detí mladších ako 15 rokov, poprosíme o kontakt na zákonného zástupcu. Aby rodičia vedeli, kde sa ich ratolesť nachádza a ako trávi voľný čas a súhlasí s tým.
Prvé stretnutie sa uskutoční v stredu 23. 10. 2024 o 15.00h – stretneme na prízemí knižnice a spolu sa presunieme do útulného priestoru v podkroví. Ďalšie stretnutia sa uskutočnia 20. 11. a 18. 12. 2024. Bonusové aktivity, ako sú kvízy a workshopy, či besedy usporiadame navyše podľa záujmu.
Klub by mal trvať hodinu až dve, závisí od počtu členov a chuti rozprávať sa. Vstup je voľný, nič sa neplatí. Prvé stretnutie bude len spoznávacie a informačné, na tých ďalších sa už budeme venovať konkrétnym témam.
23. 10. 2024 Otvorenie Čitateľského klubu – zoznámenie sa – vaše očakávania, naša ponuka tém na tento a budúci rok. Nebudeme čítať každý mesiac jednu a tú istú knihu, ale dohodneme si tému, ku ktorej vám vopred ponúkneme knihy, ktoré s ňou súvisia. Takto sa dostaneme k neuveriteľne rôznorodým knižným dielam. A tiež každý dostane priestor povedať o svojej obľúbenej knižke.
20. 11. 2024 Cesta do fantázie – putovanie v knihách – výpravy a cesty do iných krajín, svetov, či vesmíru a času, skrátka výprava z domova niekam a späť. Nie je to len o reálnych cestopisoch a mapách, ale aj o fantastických miestach, ktoré by ste chceli spoznať. Odvážite sa?
18. 12. 2024 Obal, ktorá vás priláka/odradí – zimná téma, modrá (modrobiela) obálka, Vianoce (červeno-zlato-bielo-zelená) – Necháte sa zlákať pozlátkom?
Všetkým záujemcom, ktorí sa prihlásia a vyplnia mailový kontakt, bude zaslaný zoznam kníh, tematicky zameraný a rozčlenený podľa veku a zamerania. Beletria, populárno-náučné publikácie, atď.. Môžete sa ním inšpirovať, alebo môžete prečítať niečo podľa vlastného výberu.
Miška
P. S. Kontakt: Michaela Töröková, email:michaela.torokova@svkbb.eu, t.č. 048/47 107 55, alebo mobil 0908 82 63 92.
Rada zodpoviem všetky otázky a teším sa na stretnutie.

PROGRAM ŠVK BB JANUÁR 2025
2025-01-01 - 2025-01-30

PROGRAM LHM JANUÁR 2025
2025-01-01 - 2025-01-31

HUDOBNÝ SVET VZDIALENÝCH KULTÚR
2025-01-02 - 2025-12-31 | Hudobné átrium
2.1. – 31.12.2025
Objavujte pestrosť zvukov a harmónií. Komentovaná prehliadka etnických nástrojov rôznych krajín sveta. Prostredníctvom prezentácie jednotlivých nástrojov sa záujemcovia pútavou formou oboznámia s ich pôvodom, spoznajú históriu a zvuky tradičných etnických nástrojov rôznych kultúr a vzdialených hudobných svetov, ako aj ich uplatnenie v rôznych oblastiach hudobných žánrov. Nástroje sú určené širokej škále návštevníkov, hudobníkom i laikom. Vhodné nielen pre študentov hudobných a pedagogických odborov ako špeciálny študijný materiál, ale aj pre širokú verejnosť, pre ktorú je hudba a pestrosť rôznych kultúr záujmom a inšpiráciou.
Návštevníci Hudobného átria sa môžu tešiť na africkú sansulu, jazýčkový oceľový bubon tank drum, drevený štrbinový bubon Tinka Tong, afro-peruánsky cajón, nigérijské udu, šamanský bubon, kubánske congo a ďalšie. Súčasťou prehliadky budú aj drobné perkusie, ako napríklad oceľové agogo, drevené kokiriko, maracas cabala, cajita, himalájske spievajúce misky. Nástroje zaujmú tvarom, zvukom, materiálom, špeciálnou hrou a sú aj pastvou pre oči.
Navštívte Hudobné átrium a príďte sa nadchnúť touto netradičnou ponukou.
Projekt je realizovaný vďaka finančnej podpore Nadácie SPP.
Návštevníkom sú nástroje k dispozícií v rámci otváracích hodín. Pre organizované skupiny ponúkame prezentáciu etnických nástrojov s interakciou účastníkov v dohodnutých termínoch. Workshopy sú spoplatnené 2 € na účastníka.
Pre rezerváciu termínu nás kontaktujte emailom na adrese: hudobneatrium@svkbb.eu alebo telefonicky: (+421) 048/4710744
Otváracie hodiny:
Hudobné átrium ŠVK
Lazovná 9, Banská Bystrica
V letnom období od 1.6. – 30.9.2025
pondelok, utorok, štvrtok, piatok 9.00 – 16.00 h
streda 10.00 – 17.00 h
obedná prestávka 12.30 – 13.00
Tešíme sa na Vás!

Štátna vedecká knižnica v Banskej Bystrici je príspevkovou organizáciou Ministerstva kultúry Slovenskej republiky.

Výstava Kontexty – Peter Karvaš
2025-01-15 - 2025-05-28 | I. poschodie
Štátna vedecká knižnica v Banskej Bystrici – Literárne a hudobné múzeum
Vás srdečne pozývajú na výstavu
Kontexty – Peter Karvaš
pri príležitosti 105. výročia narodenia teatrológa, dramatika a prozaika.
Výstava bude verejnosti sprístupnená v priestoroch 1. poschodia ŠVK od 15. 1. 2025 do 28. 5. 2025.
Štátna vedecká knižnica v Banskej Bystrici je príspevkovou organizáciou Ministerstva kultúry Slovenskej republiky.

Výstava Autorský svet Viliama Marčoka
2025-01-24 - 2025-06-20 | Domov múz
Štátna vedecká knižnica v Banskej Bystrici
Literárne a hudobné múzeum
si Vás dovoľuje srdečne pozvať na výstavu zo svojho zbierkového fondu
„Autorský svet Viliama Marčoka“
ktorá sa koná príležitosti 90. výročia narodenia významnej osobnosti slovenskej literatúry, vysokoškolského pedagóga, spisovateľa, básnika, literárneho historika a kritika –
prof. PhDr. Viliama Marčoka, CSc. (1935 – 2013)
Výstava je pre verejnosť dostupná od 24. 01. 2025 do 20. 06. 2025 v priestoroch expozície LHM Múzeum – domov múz na 2. poschodí ŠVK Banská Bystrica.

Kurátor výstavy: Mgr. Peter Filín
Štátna vedecká knižnica v Banskej Bystrici je príspevkovou organizáciou Ministerstva kultúry Slovenskej republiky.

Stretnutie s autorkou ERIKOU JARKOVSKOU
2025-01-29 16:00 - 18:00 | Domov múz
POZVÁNKA
Štátna vedecká knižnica – Literárne a hudobné múzeum v spolupráci s Odbočkou Spolku slovenských spisovateľov pozývajú 29. januára 2025 o 16.00 hod. na stretnutie s jubilujúcou autorkou ERIKOU JARKOVSKOU, členkou Spolku slovenských spisovateľov.
Podujatie sa uskutoční v expozícii Múzeum-domov múz (2. poschodie), v budove Štátnej vedeckej knižnice v Banskej Bystrici.
Na podujatí bude predstavená najnovšia kniha Eriky Jarkovskej Nemecká krv (2024).
Autorkina tvorba je zastúpená aj v našom knižnom fonde: https://chamo.kis3g.sk/search/query?term_1=erika+jarkovsk%C3%A1&theme=svkbb
Organizátori a autorka srdečne pozývajú na uvedenú prezentáciu najnovšej knihy, ale i rozprávanie sa o literatúre a písaní.

Výstavka Vojtech Tátoš
2025-01-31 - 2025-07-25 | II. poschodie
Štátna vedecká knižnica v Banskej Bystrici – Literárne a hudobné múzeum
Vás srdečne pozývajú na výstavku
Vojtech Tátoš
(11. decembra 1935, Zvolenská Slatina – 18.apríla 2008, Banská Bystrica)

pri príležitosti 90. výročia narodenia hudobného skladateľa.
Výstavka zo zbierkového fondu múzea bude verejnosti prístupná v priestoroch 2. poschodia ŠVK BB od 31. 1. 2025 do 25. 7. 2025.
Štátna vedecká knižnica v Banskej Bystrici je príspevkovou organizáciou Ministerstva kultúry Slovenskej republiky.

PROGRAM ŠVK BB FEBRUÁR 2025
2025-02-01 - 2025-02-28

PROGRAM LHM FEBRUÁR 2025
2025-02-01 - 2025-02-28
